ถามหน่อยนะคะว่าวันที่นัดไปฉีดยาคุมวันที่4/11/61ไม่ได้ไปฉีดยาแต่มีอะไรกับแฟนไม่ได้ป้องกันวันที่11/11/1/61จะท้องไหมคะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน โดยเฉลี่ยแล้วหลังจากฉีดยาคุมกำเนิดเข็มสุดท้ายไปประมาณ 4-10 เดือน การตกไข่และโอกาสที่จะตั้งครรภ์จึงจะเกิดขึ้น ดังนั้น หากกำหนดวันนัดฉีดยาคุมคือ 4 พ.ย. แต่ไม่ได้ไปฉีด และได้มีเพศสัมพันธ์ในวันที่ 11 พ.ย. โอกาสในการตั้งครรภ์ถือว่าน้อยมากอยู่ อย่างไรก็ตาม หลังจากนี้ หากมีเพศสัมพันธ์ ควรใช้ถุงยางอนามัยร่วมไปด้วยทุกครั้ง และรอจนกว่าประจำเดือนจะมา เมื่อประจำเดือนมาแล้ว ก็ให้เริ่มใช้วิธีคุมกำเนิดต่อไป เช่น อาจฉีดยาคุมกำเนิดต่อ หรือทานยาคุมกำเนิดก็ได้